དེའང་དེའི་སྔོན་ལ་ཁོ་པ་ཉིད་བརྩེ་དུང་གིས་བཟུང་མ་མྱོང་བས་འཇིག་རྟེན་འདིའི་སྟེང་བྱུང་བ་ནས་བཟུང་ཕ་མ་གཉིས་ཀའི་བརྩེ་དུང་གིས་བཟུང་མ་མྱོང་ལ་སློབ་གྲྭར་འགྲོ་བའི་སྐབས་དགེ་རྒན་དང་སློབ་མའི་བརྩེ་དུང་གིས་ཀྱང་བསྐྱངས་མ་མྱོང་བ་མ་ཟད།ནར་སོན་ནས་ཀྱང་མི་གཞན་གྱིས་ཁོ་བེད་སྤྱོད་གཏོང་བ་ལས་ཁོ་ལ་རྣམ་དག་གི་བརྩེ་དུང་སྟོན་མཁན་བྱུང་མ་མྱོང་བས་དེ་དག་གིས་ཁོ་མི་ཁྱད་མཚར་པོ་ཞིག་དང་།ཡ་ང་བའི་ཡུལ།མདོག་མི་མཛེས་ལ་མི་ཚེའི་འཚོ་སྟངས་མི་ཤེས་མཁན་གྱི་གཞོན་པ་ཞིག་ཏུ་གྱུར།དོན་དུ་ཁོ་པར་དེ་འདྲའི་བརྩེ་དུང་ཐོབ་མ་མྱོང་བ་ལ་བརྟེན་ནས་མི་གྲལ་ལ་མ་ཚུད་པའམ་མི་ཆ་ཚང་བ་ཞིག་ཏུ་གྲུབ་མེད།རྩོམ་ཡིག་ནང་སྟབས་ལེགས་པ་ཞིག་ལ་ཁོ་པར་སྟེས་དབང་གིས་ཁོ་དང་ལས་དབང་འདྲ་བའི་བུད་མེད་ཅིག་ཕྲད་པས་དེར་ཁོ་བརྩེ་དུང་ངོ་མ་ཆགས།བརྩེ་དུང་འདི་ནི་ཁོས་བུད་མེད་སྔོན་མ་གཉིས་ལ་རྩ་བ་ནས་ཆགས་མ་མྱོང་བ་ཞིག་རེདལ་དོན་དངོས་ཐོག་ཁོའི་ངོས་ནས་བཤད་ན་བརྩེ་དུང་གི་ཚོར་བ་ངོ་མ་ཞིག་ད་བར་མྱངས་མྱོང་མེད།སྟབས་ལེགས་པའི་སྟེས་དབང་ངམབརྩེ་དུངགི་རྐྱེན་པསར་ལོ་དངོས་གནས་མི་གཞན་ཞིག་ཏུ་འགྱུར་བ་བྱུང་བ་དང་ཐ་ན་ཁོའི་སྣ་མདོའི་བསྣབས་དེའང་ལྡབ་འགྱུར་གྱིས་ཇེ་ཉུང་དུ་སོང་བ་རེདདེ་ནས་འགོ་ཚུགས་ཏེ་ར་ལོའི་འཚོ་བར་འགྱུར་བ་སོང་ཡོད་ལ་ཁོའི་གཤིས་ཀ་དང་གཟུགས་བརྙན་ལའང་འགྱུར་བ་སོང་བ་བཅས་བརྩེ་དུང་གིས་ར་ལོ་འཇིག་རྟེན་པའི་མི་ངོ་མ་ཞིག་ཏུ་བསྐྲུན་པ་མ་ཟད།མིའི་རིགས་ཀྱང་བརྩེ་དུང་གིས་བསྐྲུན་པའི་གནས་ལུགས་མཚོན་ཡོད།དེ་བཞིནལྷ་གཡགནང་གིཕདང་སྲོལ་ཡིག་རྒན་གཞོན་དབར་གྱི་བརྩེ་དུང་དངགཞིས་བྱེས་ལྷན་འཛོམསནང་གི་ཨ་ཡེ་རྡོ་རྗེ་སྐྱིད་དང་ཡུལ་གྱར་དུ་ཕྱིན་པའི་བུའི་དབར།ཕ་གཞི་ཚོ་པའི་མི་རྣམས་དང་ཡིག་སྐྱེལ་བ་ཕ་བུ་གཉིས་བར་གྱི་བརྩེ་དུང་བཅས་ནི་གངས་རིས་བསྐོར་བའི་ཞིང་ཁམས་འདིའི་མིའི་སེམས་རྒྱུད་བབས་ཆགས་ཤིང་རྣམ་དག་བཅོས་མིན་གྱི་བརྩེ་སེམས་ཤིག་ཡིན་པར་བསྔགས་བརྗོད་བྱས་པ་ཡིན།